**Susitarimo projektas**

**Papildomas susitarimas prie SAVIVALDYBĖS ILGALAIKIO MATERIALIOJO TURTO NUOMOS sutarties data NR. DĖL VIEŠOJO MAITINIMO PASLAUGŲ TEIKIMO**

20 m. \_\_\_\_\_\_\_\_\_\_\_\_\_\_ d. Nr. \_\_\_\_\_\_\_

Šiauliai

**(pavadinimas)**, juridinio asmens kodas (kodas), kurios registruota buveinė yra (adresas), duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama (pareigos) (vardas ir pavardė), veikiančio pagal (pagrindas) (toliau – **Nuomotojas**), ir **(pavadinimas)**, juridinio asmens kodas (kodas), kurios registruota buveinė yra (adresas), duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama (pareigos) (vardas ir pavardė), veikiančio pagal (pagrindas) (toliau – **Nuomininkas**), atsižvelgdami į Nuomininko steigėjo įgyvendinamo viešo nuomos konkurso dokumentuose nustatytas sąlygas, sudarė šį susitarimą, toliau vadinamą „**Sutarimas**“, ir susitarė dėl toliau išvardintų sąlygų.

**I SKYRIUS**

**SUSITARIMO OBJEKTAS**

1. Teikti viešojo maitinimo paslaugą Nuomotojo lankytojams Šiaulių kultūros centro darbo valandomis bei vykstančių renginių metu. Viešojo maitinimo paslauga teikiama 89,13 kv. m. patalpose, esančiose Nuomotojo pastate, Aušros al. 31, Šiauliai bei pagal atskirą renginių organizatorių viešojo maitinimo paslaugos užsakymą ir kitose Nuomotojo patalpose.
2. Maitinimo paslaugas Nuomininkas teikia Nuomotojo lankytojams pagal šiame Susitarime nustatyta tvarka ir sąlygomis.
3. Nuomininko vykdoma veikla negali prieštarauti Lietuvos Respublikos teisės aktams. Nuomotojas neturi teisės vykdyti kitos veiklos nei nurodyta šiame dokumente.

**II SKYRIUS**

**PASIRUOŠIMAS VIEŠOJO MAITINIMO PASLAUGŲ TEIKIMUI**

1. Nuomininkui ir Nuomotojui pasirašius Savivaldybės ilgalaikio materialiojo turto nuomos sutartį bei Savivaldybės ilgalaikio materialiojo turto nuomos priėmimo-perdavimo aktą Nuomininkas nė vėliau kaip per 60 kalendorinių dienų nuo Savivaldybės ilgalaikio materialiojo turto nuomos perdavimo-priėmimo akto pasirašymo dienos turi būti pradėta teikti viešojo maitinimo paslauga.
2. Nuomininkas prieš pradėdamas teikti viešojo maitinimo paslaugas turi:
   1. savo sąskaita ir rizika gauti visus dokumentus, įskaitant, bet neapsiribojant licencijomis, leidimais, sutikimais ir suderinimais, reikalingais pradėti vykdyti viešojo maitinimo veiklą nuomojamose patalpose;
   2. įsirengti maisto ruošimo, tvarkymo patalpas (įdiegti virtuvės įrangą bei garų ištraukimo sistemą tinkamą maitinimo paslaugų tiekimui, įrengti indų plovimo įrangą) Patalpų inventoriniame plane pažymėtos indeksais – 2-28 ir 2-27.
   3. įsirengti barą (įskaitant baldus lankytojams) patalpose Patalpų inventoriniame plane pažymėtose indeksu – 2-25.
3. Nuomininkas prieš įsirengdamas barą turi parengti techninę dokumentaciją baro įrengimui ir ją suderinti su Nuomotoju. Baras turi atitikti Nuomotojo koncepciją, pastaro eksterjero ir interjero stilistiką bei neprieštarauti galiojantiems teisės aktams. Nuomojamose patalpose, kuriose bus aptarnaujantys lankytojai, turi būti įrengtas baras ir baldai. Juos turi sudaryti: a) ne mažiau kaip 6 mobilūs staliukai, b) nemažiau kaip 24 kėdės, c) baro stalas per visą lango plotį, d) ne mažiau kaip 8 baro kėdės.

**III SKYRIUS**

**BENDRADARBIAVIMAS VIEŠOJO MAITINIMO PASLAUGŲ TEIKIMO METU**

1. Nuomotojas pateikia mėnesio renginių grafiką, o įvykus pasikeitimui grafike, ne mažiau kaip prieš 3 darbo dienoms informuoti apie renginio atšaukimą arba apie naujo renginio rezervavimą pateikiant Nuomininkui informaciją apie jį – datą, laiką, trukmę, preliminarų dalyvių skaičių (jei žinoma) ir kitus duomenis, kurie reikalingi tinkamam viešojo maitinimo paslaugų teikimui.
2. Nuomininkas dėl atskirų renginių gali informuoti Nuomotoją, kad renginys yra skirtas nepilnamečiams asmenims ir nurodyti tokių renginių metu neprekiauti maisto produktais, prekėmis ir gėrimais, kurie LR teisės aktais yra draudžiami nepilnamečiams. Nuomininkas šio renginio metu iš prekybos ir pardavimo vietos turi išimti (išnešti ir (ar) paslėpti) tokius produktus, prekes ar gėrimus.
3. Nuomininkas suteikia galimybę Nuomotojui nuomojamose patalpose naudotis savo lėšomis įsigyta buitine bei sanitarine įranga ir kitais įrengimais, jeigu tai nedaro žalos nuomojamoms patalpoms ir kitai Nuomotojo veiklai.
4. Nuomotojas gavęs Nuomininko pranešimą, nedelsiant, per kuo įmanoma trumpesnį laiką, savo lėšomis lokalizuoja avarijas ir/ar gedimus nuomojamose patalpose ar jų inžineriniuose įrenginiuose. Jei šios avarijos ir/ar gedimai kilo dėl Nuomininko netinkamų veiksmų ar dėl Nuomininko kaltės Nuomininkas kompensuoja Nuomotojui patirtas avarijas ir/ar gedimo lokalizavimo išlaidas.
5. Nuomotojas per 3 darbo dienas nuo fakto paaiškėjimo informuoja Nuomininką apie išorinių inžinerinių tinklų ir komunikacijų remonto darbus, kurie trukdytų Nuomininko veiklai. Nuomotojas neatsako už šildymo, vandentiekio ir elektros tinklų sutrikimus, jeigu šie sutrikimai įvyksta ne dėl Nuomotojo kaltės.
6. Nuomotojas prieš atlikdamas pastato, kuriame yra nuomojamos patalpos, kapitalinį ar paprastąjį remontą, iš anksto, t. y. ne vėliau nei prieš 30 (trisdešimt) kalendorinių dienų, raštu informuoja Nuomininką apie pastate numatomus atlikti minėtus remonto darbus ir juos suderinti su Nuomotoju, jei tokie darbai pilnai ir/ar dalinai gali apriboti Nuomininko teisę naudotis nuomojamomis patalpomis, pastatu, kuriame yra Patalpos, ar jo teritorija.

**IV SKYRIUS**

**NUOMININKO ĮSIPAREIGOJIMAI SUSIJĘ SU VIEŠOJO MAITINIMO PASLAUGŲ TEIKIMU**

1. Nuomininkas užtikrina maitinimo paslaugų teikimą visų Nuomotojo vykstančių renginių metu pagal iš anksto raštu su Nuomotoju suderintas sąlygas.
2. Nuomininkas užtikrina visu nuomojamų patalpų laikotarpiu teikti maitinimo paslaugas darbo dienomis nuo 11 val. iki 21 val., renginių metu ir ilgiau, šeštadieni–sekmadienį veiklą organizuoti renginių metu, bet ne vėliau nei 2 val. iki renginio pradžios. Pagal iš anksto suderintą Nuomotojo prašymą darbą organizuoti ir kitomis dienomis ar papildomu laiku. Jei dėl objektyvių aplinkybių Nuomininkas negali teikti maitinimo paslaugų Susitarime ir atskiruose susitarimuose nustatytomis sąlygomis, apie tai turi nedelsiant raštu pranešti apie tokias aplinkybes.
3. Nuomininkas maitinimo paslaugas teikia rūpestingai bei efektyviai, pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius bei žinias.
4. Nuomojamose patalpose maitinimo paslaugas Nuomininkas turi teikti vadovaujantis Europos Sąjungos tiesiogiai taikomais teisės aktais, Lietuvos Respublikos maisto įstatymu, Lietuvos higienos norma HN 15:2005 „Maisto higiena“, kitais maisto higieną bei maisto saugą ir tvarkymą reglamentuojančiais teisės aktais, laikantis teisės aktais nustatytų specialiųjų maisto ruošimo ir tvarkymo reikalavimų. Nuomininko siūlomi patiekalai ir gėrimai turi atitikti teisės aktais nustatytus kokybės ir tinkamumo vartoti reikalavimus, sanitarines-higienos normas ir kitus nustatytus standartus;
5. Nuomininkas maitinimo meniu turi sudaryti įvertinęs Nuomotojo vykstančių renginių temas, jų auditorijas, preliminarų lankytojų skaičių, ir jį (t. y. meniu), pateikti Nuomotojui suderinimui ir tvirtinimui. Nuomotojas turi teisę teikti pasiūlymus, rekomendacijas sudarant maitinimo meniu, o Nuomininkas privalo į jas atsižvelgti.
6. Nuomininkas prisiima visą atsakomybę už teikiamų maitinimo paslaugų kokybę ir klientų pasitenkinimo maitinimo paslaugomis užtikrinimą.
7. Nuomininkas nuomojamose patalpose teikiamų maitinimo paslaugų buhalterinę apskaitą veda griežtai laikantis Lietuvos Respublikos buhalterinės apskaitos įstatymo ir kitų teisės aktų reikalavimų.
8. Nuomininkas užtikrina tinkamą maisto ir kitokių atliekų utilizavimą ir išvežimą, tam naudoja savo atliekų konteinerius ir nemeta atliekų į Nuomotojo konteinerius, elgiasi tvarkingai ir atsakingai visame Nuomotojo pastate ir teritorijoje.
9. Nuomininkas teikdamas paslaugas veikia sąžiningai ir protingai, kad tai labiausiai atitiktų Nuomotojo ir Nuomotojo lankytojo interesus ir laikosi kitų reikalavimų teikiamoms maitinimo paslaugoms.
10. Nuomininkas nedelsiant, bet ne vėliau, kaip per 2 darbo dienas, raštu informuoja Nuomotoją apie bet kurias aplinkybes, kurios trukdo ar gali sutrukdyti Nuomininkui tinkamai ir laiku vykdyti veiklą.
11. Nuomininkas savo sąskaita pasirūpina, kad nuomojamose patalpose esanti ir (ar) būsianti įranga, prietaisai ir sistemos (priešgaisrinės apsaugos, sanitarijos, higienos, darbo saugos ir pan.) atitiktų Nuomininko veiklai nuomojamose patalpose taikomus galiojančių teisės aktų reikalavimus. Nuomininko veiklos vykdymas, pažeidžiant šiame punkte nustatytus reikalavimus, laikomas esminiu Susitarimo pažeidimu.
12. Nuomininkas laikosi visų išduotuose leidimuose, licencijose ar sutikimuose nurodytų sąlygų, jomis vadovaujasi ir deda pastangas, jog jų laikytųsi jo personalas;
13. Nuomininkas užtikrina, kad vykdoma veikla per visą paslaugos teikimo laikotarpį netrikdys Nuomotojo vykdomos veiklos (uždari renginiai kavinėje negalimi).
14. Nuomininkas užtikrina, kad Susitarimo sudarymo momentu ir visą jos galiojimo laikotarpį Nuomininko darbuotojai turi reikiamą kvalifikaciją ir patirtį, reikalingą norint tinkamai teikti maitinimo paslaugas, taip pat užtikrina pakankamą personalo kiekį visų renginių metu:
    1. geba greitai aptarnauti renginių lankytojus srautas nuomojamose patalpose (per 30 min. ne mažiau kaip 200 asmenų (užsisakant tik gėrimus);
    2. geba konferencijų, banketų metu vienu metu aptarnauti nemažiau kaip 200–500 asmenų (kai 200 asmenų – nemažiau kaip 3–4 darbuotojai, kai 400–500 asmenų – nemažiau kaip 5–6 darbuotojai).
15. Nuomininkas užtikrina, kad turi papildomo inventoriaus konferencijoms, banketams tinkamai aptarnauti.
16. Nuomininkas laikosi teisės aktų nustatytų ir nuomojamoms patalpoms keliamų priešgaisrinės apsaugos, sanitarinių, darbų saugos reikalavimų, bei kitų su nuomojamų patalpų eksploatavimu susijusių Nuomotojo nustatytų taisyklių.
17. Nuomininkas neturi trukdyti Nuomotojui ir kitiems asmenims naudotis kitomis Nuomotojo patalpomis, esančiomis greta nuomojamų patalpų.
18. Nuomininkas nedelsiant praneša Nuomotojui apie gaisrą, avarijas ar bet kokius netikėtus nuostolingus sutrikimus nuomojamose patalpose ir savo lėšomis lokalizuoti šiuos sutrikimus. Jie bet kokiu atveju turi likviduoti padarinius ir informuoti mus bei kaip įmanoma greičiau likviduoti jų padarinius, taip pat nuomojamų patalpų bendrą būklės pablogėjimą.
19. Nuomininkas įsipareigoja neįsinešti, nelaikyti ir užtikrinti, kad kiti, su Nuomininku susiję asmenys, neįsineštų ir nelaikytų nuomojamose patalpose nuodingų, sprogstamų, radioaktyvių ar kitokių pavojingų medžiagų. Už šios nuostatos nesilaikymą Nuomininkas atsako teisės aktų nustatyta tvarka.
20. Nuomininkas bet kokius nuomojamų patalpų vidaus ar išorės pertvarkymo, perplanavimo, rekonstrukcijos ar remonto darbus atlieka nepadarant žalos nuomojamoms patalpoms, suderinus veiksmus su Nuomotoju ir tik gavus išankstinį Nuomotojo ir Nuomininko raštišką sutikimą. Šiuos darbus atlieka ir atlygina dėl to patirtas išlaidas Nuomininkas.
21. Nuomininkas raštu suderina su Nuomotoju bet kokią reklamą (reklaminius stendus, išorės apšvietimą ir kitus darbus susijusius su nuomojamų Patalpų išorės ir vidaus vaizdo pakeitimu).
22. Nuomininkas savo lėšomis atlieka nuomojamų patalpų, jose esančių santechnikos įrenginių bei inžinerinių tinklų techninę priežiūrą ir paprastąjį remontą, jei, atsižvelgiant į jų būklę, toks remontas yra būtinas.
23. Nuomininkas užtikrina, kad prekių/produktų, kuriais jis prekiaus nuomojamose patalpose, vykdydamas Sutartyje nurodytą veiklą, vidutinis kainų lygis neviršys prekės/produkto kokybę bei rinkoje egzistuojančias vidutines tų pačių ar panašių prekių/produktų kainas.

**V SKYRIUS**

**PATEKIMAS Į NUOMJAMAS PATALPAS**

1. Nuomotojas įsipareigoja užtikrinti, kad Nuomininko darbuotojai ir kiti su Nuomininku susiję asmenys galės be jokių trukdžių patekti į nuomojamas patalpas visą paslaugos teikimo laikotarpį jiems būtinu metu pagal iš anksto su Nuomotojo suderintą grafiką.
2. Nuomotojas įsipareigoja iš anksto, prieš protingą terminą, raštu informuoti Nuomininką apie bet kokias priežastis, dėl kurių gali būti ribojamas patekimas į nuomojamas patalpas ir / ar teritorijas, o taip pat ketinimus vykdyti nuomojamų patalpų pertvarkymus ir panašias aplinkybes (pvz., avarijų šalinimas ir pan.).

|  |  |
| --- | --- |
| **Nuomotojas**  **Šiaulių kultūros centras**  Aušros al. 31, LT-76300 Šiauliai  Įm. kodas 302296711  Tel. +370 41 52 41 63  El. p. [info@siauliukc.lt](mailto:info@siauliukc.lt)  AB „Swedbank“, kodas 73000  A / s LT40 7300 0101 1313 8099  Vadovas  Vardas, pavardė  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  A.V. | **Nuomininkas**  **Pardavėjo pavadinimas**  pardavėjo buveinės adresas  Įm. kodas  PVM mokėtojo kodas  Tel. Tel.nr.  El. p. el. pašto adresas  A.s. atsiskaitomoji sąskaita  Banko pavadinimas bankas, banko kodas  banko kodas  Vadovas  Vardas, pavardė  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  A.V. |